b'\n_START_ARTICLE_\nVasili Berezutski\n_START_PARAGRAPH_\nVasili Vladimirovit\xc5\xa1 Berezutski (ven. \xd0\x92\xd0\xb0\xd1\x81\xd0\xb8\xd0\xbb\xd0\xb8\xd0\xb9 \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80\xd0\xbe\xd0\xb2\xd0\xb8\xd1\x87 \xd0\x91\xd0\xb5\xd1\x80\xd0\xb5\xd0\xb7\xd1\x83\xd1\x86\xd0\xba\xd0\xb8\xd0\xb9, s. 20. kes\xc3\xa4kuuta 1982 Moskova) on ven\xc3\xa4l\xc3\xa4inen jalkapalloilija, joka edustaa syntym\xc3\xa4kaupunkinsa PFK TsSKA Moskovaa. H\xc3\xa4n aloitti uransa Smenan junioriakatemiassa. H\xc3\xa4n pelaa puolustajana ja numerolla 24. H\xc3\xa4nell\xc3\xa4 on identtinen kaksonen, Aleksei Berezutski, joka on my\xc3\xb6s TsSKA Moskovan puolustaja. Veljekset ovat kuuluneet kumpikin Ven\xc3\xa4j\xc3\xa4n maajoukkueeseen vuodesta 2003 l\xc3\xa4htien. 189 senttimetri\xc3\xa4 pitk\xc3\xa4n Vasilin entinen seura on FK Moskova.'